JUMAL KÕNELEB
Tere jälle!
Meil on jällegi tore võimalus julgustada nii ennast kui sind.
Kui vajad ravimit,
pole ilmtingimata kohe vaja joosta arsti juurde või apteeki.
Kui su vajadus on kiireloomuline, siis Piibliraamat on samuti ravim.
Piibel ütleb Õpetussõnade raamatus 4:20
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need (st. Jumala Sõna) on eluks sellele, kes need leiab,
ja terviseks kogu ta ihule! (ravimiks kogu ta ihule!)"
Jumala Sõna on ravim kogu me ihule.
Kui kuulsime seda õpetust ja seda mõistsime,
sai Jumala Sõna meile veel tähtsamaks.
Oleme märganud, et see ka toimib.
Sõnal on tohutult suur tervendav mõju meie kõigi ihudele.
Meil on väike apteegikapp omast käest võtta.
- See on vägev. Ja see toimib alati.
Johannese evangeeliumi alguses, kohe esimeses peatükis öeldakse:
"Alguses oli Sõna ja Sõna oli Jumala juures
ja Sõna oli Jumal. "
Jeesuse kohta öeldakse ka:
"Ja Sõna sai lihaks ja elas meie keskel."
Me võisime Teda vaadata, võisime Teda puudutada.
"...ja me nägime tema kirkust nagu Isast Ainusündinu kirkust."
Johannes räägib Jeesusest, keda ta on saanud näha ja katsuda,
kellega ta on kohtunud ja keda ta on tundnud.
Johannes ütleb, et see oligi Sõna.
Jumala Sõna, kes sai lihaks.
Kui Sõnast kinni haarame, haarame kinni Kristusest.
Jeesus ja Jumala Sõna on sama.
On kergenduseks teada,
et võime millal iganes sellest haarata ja leida abi. Mitte häda.
Abi leidub Tema Sõnas.
Jesaja raamat 55:11
"Nõnda on ka minu sõnaga, mis lähtub mu suust:
see ei tule tagasi mu juurde tühjalt."
Issand ütleb, et Sõna, mis Tema suust välja läheb,
ei tule Tema juurde tühjalt tagasi "vaid teeb, mis on mu meele järgi,
ja saadab korda, milleks ma selle läkitasin."
- Aamen.
"Sest otsekui vihm ja lumi tulevad taevast alla..."
Kui taevast sajab lund või vett, siis see imendub pinnasesse.
Imendub ja kastab maad ning teeb selle viljakandvaks.
"...et see annaks külvajale seemet ja sööjale leiba."
Vihma ja lume ülesanne on niisutada maad
ja muuta see viljakaks.
Issand ütleb, et Tema suu Sõna on samasugune.
Ta ütleb: "Mina olen Issand, sinu Ravija".
See on nagu vihm sinu elule ja minu elu pinnasele;
see langeb mu elu üle nagu vihm ja läheb mu elu haiguskoldeni.
Jeesus ütleb: "Mina olen Issand, sinu Tervendaja!"
"Mina olen Issand!"
Nagu soe kevadine vihm tungib see läbi pinnase
ja teeb, milleks see välja saadeti.
Sellega liitub meie eelmises saates jagatud ilmutus ja mõistmine
Jeesuse räägitud tähendamissõnas külvajast.
Sellest, et Sõna on seeme.
Tähendamissõna külvajast leidub nt Luuka evangeeliumi 8 ptk.
Jeesus räägib jällegi rahvale tähendamissõna.
Nagu tavaliselt, ei saa jüngrid taas aru millest Jeesus räägib.
Nagu ka meie ei saa sageli eriti millegist aru.
Mulle tundub, et mõnikord rääkis Jeesus tähendamissõnu,
et teha selgeks, kes kuulavad ja kes mitte.
Vastupidiselt teistele möödujatele, jüngrid siiski kuulasid.
Nad läksid küsima Jeesuselt, mida Ta selle võrdumiga mõtleb?
Siis Jeesus ütles, et seeme on võrdpilt Jumala Sõnast.
Mul on siin oliivipuuoks, mille küljes on oliivid.
Küpsed oliivid. Need on oliivipuu viljad.
Oliivide sees on teadagi seeme.
Kui see oliiv siit küljest võtta
ja kusagil soojemas kliimas heasse pinnasesse külvata,
mis meil Soomes ei toimiks ilmselt kasvuhoones isegi mitte,
siis selles ühes seemnes on olemas DNA
uue oliivipuu kasvamise tarvis,
mis kannab kolmekümne, kuuekümne või sajakordselt vilja.
Kas pole nii? - Kõik sõltub sellest seemnest.
Imepisikesest seemnest.
Jeesus räägib külvajaloos sama.
Ta ütleb, et Jumala Sõna on seeme, mida külvaja läks külvama.
Osa seemnest kukkus tee peale ja linnud nokkisid selle kohe ära.
Osa kukkus tee veerele ja ohakad lämmatasid selle.
Osa kukkus kivisele pinnasele ja sel ei tekkinud sügavat juurt.
Osa kukkus aga heasse mulda
ja kandis kolmekümne, kuuekümne või sajakordselt saaki.
Võiksin selle ette lugeda.
"Aga mis on heas mullas, on need, kes sõna kuuldes
seda kaunis ja heas südames säilitavad
ja kannatlikkuses vilja kannavad."
Kui me külvaksime selle oliivipuuseemne maha,
või Soome tingimustes eelistaksime pigem õunapuid,
siis peaksime alustama algusest.
Soomes oleks targem osta istik.
Soome lühikese suve jooksul ei pruugi seemnest asja saada.
Põhimõtteliselt algab asi siiski seemne mulda panemisest.
Me tahaksime muidugi kohe õunu saada.
Kui alustame seemne külvamisest, siis teame, et läheb palju aega.
Läheb aega, enne, kui kasvab puu ja mitu aastat, enne, kui saab õunu.
Kui seeme pannakse mulda, läheb mitu nädalat
ja siis hakkavad kõige pealt juured alla kasvama.
See muuseas on oluline nüanss. - Juured kasvavad allapoole.
Alguses ei ole midagi näha. - Algul juured alla ja siis edasi.
Siis hakkab kasvama pisike, heleroheline võrseke.
Millal juba õunu saab?
See võrse kasvab tasakesi, sellele tekkivad pisikesed harud.
See võtab aega terve igaviku.
Me peame kastma ja umbrohtu kitkuma;
peame hoolitsema, et maapind oleks sobiv.
Kui viskame seemne liivakasti, ei hakka see lihtsalt kasvama.
Issand ütleb, et Jumala Sõna on selline seeme.
Kas tead, miks see on julgustav?
Mõnikord nuriseme, et me ei saa mingeid palvevastuseid
ja Jumal ei tee me eludes midagi.
"Jutlustajad lihtsalt jahuvad ja jauravad,
et Jeesus võib mu elu muuta.
Minu elus küll mingit muutust ei paista!"
See ongi peamine, et taipaksime seda põhimõtet,
mille Issand tõi välja kohe 1 Moosese raamatu alguses.
Ta pani juba esimesse peatükki külvamise ja lõikamise põhimõtte.
Kui paneme seemne mulda, kasvavad sellest taimed ja lilled.
Ka laps saab alguse väikesest seemnest, edasi embrüost.
Külvamise ja lõikamise põhimõte on Jumala seatud põhimõte.
See julgustab meid, sest ma ei pea olema masendunud
isegi siis, kui kõik muutused ei toimu kohe.
Ma võin teada, et külvates taevaseid seemneid,
kui ma külvan Jumala Sõna, hakkab kasvama Taevariik.
Kui külvan tervendavat Sõna, siis see puudutab minu ihu
ja sellest hakkab kasvama tervis.
See on toimiv seaduspärasus.
Esimeses Moosese raamatus näeme ka seda,
et iga seeme tõi esile vilja selle liigi järgi.
Oliivipuu seemnest ei kasva õunapuud.
On mõttetu seda katsetada ja oodata.
Sellest kasvab oliivipuu.
Sama lugu on Jumala Sõnaga.
Kui loed tervendavaid kirjakohti, siis need toovad tervist su ihusse.
Kui loed lohutavaid kirjakohti, siis need loovad südamesse usku
ja turvalise tunde, ei pääsed sellest olukorrast läbi.
Jumala Sõna on vägev
ja see toob esile vilja, mis on sellele vastav.
Nagu Joy äsja luges, on väljakutseks kannatlikkus.
Me tahaksime vilju näha kohe,
tahaks kohe noppida värskeid õunu.
Saada kohe terveks või olla rahaliselt õnnistatud.
Me usume sellesse, et külvates Jumala Sõna südamesse,
kasvab see seal iseenesest ja ajab juured sügavale.
See juurdub ja kui hoolitsen selle eest,
siis omal ajal kannab see justkui iseenesest ka vilja.
Olen märganud näiteks majandusküsimustes,
ning ka terviseküsimustes,
et regulaarne Sõna külvamine teeb mu usu kindlaks.
Kui tuleb ette muresid, siis need hajuvad ära,
sest mu usk on saanud selle võrra kindlaks
ja murenooled ei taba mind enam.
Markuse evangeeliumi 4. peatükis
on kirjakoht iseenesest kasvava vilja kohta.
Jeesus ütleb salmis 24: Pange tähele, mida te kuulete!"
Ta ütleb seda sageli: "Kel kõrvad on, see kuulgu!"
"Pange see sõnum tallele oma südame sisemusse!"
Kuulame ja vaatame seda ja paneme selle sõnumi tallele.
Salmis 26 Ta ütleb: Nõnda on Jumala riik..."
Kõik see, mis Jumala riigis on, kõik Tema imelised lubadused,
Tema imeline jõud, Tema tervis ja armastus.
Kogu Tema rõõm ja kõik muu. "Nõnda on Jumala riik:
nagu inimene viskab seemne maa peale
ning heidab magama ja ärkab üles öösel ja päeval,
ning seeme tärkab ja loob pea, nõnda, et inimene ei tea, kuidas."
Seeme kasvab vaatamata sellele, kas me muretseme või mitte.
Olenemata sellest, kas paanitseme ja püüame end vägisi uskuma panna.
Pingutan ja ponnistan ja kuulutan omale tervist:
"Jeesuse haavade ja vermete läbi olen terve!"
Seeme kasvab ikka rahulikult. Ka siis, kui mina olen rahulik.
Kui külvan rahulikult Tema Sõna, kasvab seeme samamoodi.
Minupoolne ponnistamine ei muuda seemne kasvamist.
"Seeme tärkab ja loob pea, nõnda et inimene ei tea, kuidas."
"Maa kannab vilja iseenesest, esmalt orast, seejärel päid,
seejärel täit nisutera pea sees.
Aga niipea, kui vili on küps, saadab ta sirbi,
sest lõikusaeg on käes.”
See kirjakoht läheb veel edasi.
Millega võiksime võrrelda Jumala riiki
või millise tähendamissõnaga teda kujutaksime?
Sinepiivakesega, mis on, kui see külvatakse maha,
väiksem kõigist seemneist maa peal.
Ent kui see on külvatud,
siis see sirgub ja kasvab suuremaks kõigist taimedest aias
ja ajab suured oksad,
nii et taeva linnud võivad teha pesa selle varjus.”
Ta julgustab ja ütleb meile:
"Ära arva, et see raamat on väike ja odav
või et need sõnad on odavad ja liiga väikesed."
Kuulame, vaatame ja külvame neid oma südamesse
ja see kannab seal vilja. Täiesti iseenesest.
On imeline teada, mida mina saan ära teha.
Ma ei pea lihtsalt muretsema, kartma ja ootama hirmul olles.
Ma võtan Sõna kätte ja saan sellest lohutust.
Samal ajal sünnib imelisi asju.
Sageli toimivad mitmed ravimid selle tõttu, et me usume neisse.
Samamoodi toimib Sõna, kui me sellesse usume.
Kumb on vägevam - Jumala Sõna või inimeste jutt?
Muidugi Jumal.
Võime seda usaldada,
isegi, kui lugedes pole tunnet, et toimuks midagi imelist
või kuuleksin Tema juttu.
Kui loen ja külvan seda oma südamesse,
toimib see ikkagi, sest Jumal on seda tõotanud.
Aamen.
Kiri Roomlastele 1:16
"Sest ma ei häbene evangeeliumi, see on ju Jumala vägi."
Evangeelium on Jumala vägi.
Siin pole öeldud, et vaja on Jeesuse vägevat puudutust.
Ka see on vägev, aga siin ei ole nii kirjutatud.
Pole ka öeldud, et vägi tähendaks mingit lööki taevast.
Siin on öeldud, et evangeelium - rõõmusõnum, head uudised - on vägi.
Jumala enda sõnad, mida Jeesus rääkis, on vägi.
See on ju Jumala vägi - päästeks igaühele, kes usub."
Sõna "päästeks" algkeelevorm on "soderia",
mis tähendab nii päästet kui tervenemist.
Evangeelium on Jumala vägi tervenemiseks igaühele.
Halleluuja! Just!
Loen veel Psalmi 107:19
"Aga oma ahastuses nad kisendasid Issanda poole
ja tema päästis nad nende kitsikustest.
Ta läkitas neile oma sõna ja tervendas nad
(Ta läkitas neile oma Sõna) - ning päästis nad haua veerelt."
Ta läkitas neile oma Sõna. See on imeline, kui Sõna tulvab,
minnes meie kõrvadest, silmadest ja suust sisse.
Sõna toob kogu aeg imesid esile,
kannab kogu aeg imelist Jumala Sõna vilja.
Julgustav näide on Markuse evangeeliumi 11. ptk's,
kus Jeesus rääkis viigipuule.
Kas loeme selle ka nüüd?
Loeme pealegi. Markuse evangeelium 11. ptk.
Jeesus tõesti räägib viigipuule.
See on tõesti hea näide, sest ka siin ei tule tulemus kohe esile.
Ta neab selle viigipuu ja räägib sellele külmalt.
Viigipuu kuivab ega kanna enam vilja.
Jumala Sõna tegi just seda, milleks see välja saadeti.
Järgmisel päeval mindi sellest puust mööda
ja see oli kuni juurteni välja kuivanud.
See oli täielikult surnud. Peetrus isegi imestas selle üle:
"Issand, viigipuu, mille sa needsid, ongi surnud."
Mida Jeesus vastas?
"Olgu teil usku Jumalasse!"
Olgu teil usku sellesse,
et kui Jumal midagi ütleb, siis nii ka sünnib.
Olgu teil sellesse usku.
Olgu teil usku sellesse, et kui Jumala Sõna midagi ütleb,
siis see on ja jääb nii ning teeb, milleks see läkitati.
Isegi, kui tulemusi pole alati koheselt näha.
See julgustab meid kõiki, kes võitleme millegiga -
olgu see majanduslik olukord või mõni haigus, millega maadleme.
Nagu Joy ütles - me võime midagi ära teha.
Võime hakata külvama Jumala Sõna ja kuigi koheselt pole midagi näha,
siis see läheb meie vaimu, juurdub ja hakkab kasvama.
Ja omal ajal me näeme ka selle vilju. Aamen.
Meie elu on nagu see viigipuu.
Kui Jeesuse sõnad lähevad meie elu juurteni,
siis me elu viigipuu kuuleb ja meie ihu kuuleb seda.
Kui loeme häälega tervenemiskirjakohti,
siis need lähevad otse meie haiguse juureni välja.
Otse mu ihu ja elu juureni ja see juur ja haigus kuulevad
ning see on sunnitud kuuletuma Jumala Sõnale.
Jumala Sõna on alati vägevam, see on alati tugevam.
Meie ihu reageerib Jumala Sõnale. Mu ihu reageerib Jumala Sõnale.
Ka see on hea asi teadmiseks võtta.
Peame esimese asjana meeles pidama,
et Sõna ja Jeesus on üks.
Kui haarame kinni Sõnast, haarame kinni Jeesusest.
Tema ei muutu.
Teine punkt meelespidamiseks: Sõna on ravim. Ravim kogu ihule.
Kui hakkad Sõna lugema või seda head raamatut -
esitle seda: see on "Haiged saavad terveks."
Kui sul on endal raske leida tervenduskirjakohti,
siis see raamat on neid kirjakohti täis.
See aitab. See raamat on aidanud meid mitmel korral.
Jeesus ja Sõna on üks, Sõna on ravim.
Ja kolmandaks - Sõna on seeme,
mis toob esile vilja oma liigi järele.
Neljas punkt: Jumal loob Sõna kaudu.
See on võimas! - Jumal loob Sõna kaudu.
Sõnas on Jumala loov vägi. - Aamen.
Kuidas Jumal lõi alguses maailma? Kuidas Ta seda tegi?
Kui Jumalal oleks mingi probleem, kui Jumal tahaks midagi muuta,
kuidas Ta seda teeks? Mida Ta sel juhul teeb?
Ta räägib. Ta kõneleb. Ta ütleb midagi.
Ta saatis Sõna ja tegi nad terveks.
Jumala Sõna on loov.
See on vägev! Psalm 33:6
"Issanda sõnaga on tehtud taevad
ja Tema suu hingusega kõik nende väed."
Jakoobuse kiri 1:18
"Tema on oma tahtel meid sünnitanud tõe sõna kaudu,
et me oleksime otsekui uudsevili tema loodute seas."
Jällegi Sõna kaudu.
Kiri Heeberealastele 1:1
"Jumal, kes muiste palju kordi
ja mitmel viisil rääkis esivanematele prohvetite kaudu..."
Ta rääkis seega prohvetite kaudu.
"...on nüüd päevade lõpul meile rääkinud Poja kaudu,
Jeesuse kaudu,
kelle ta on seadnud kõigi asjade pärijaks,
kelle läbi ta on ka maailmad teinud,
kes, olles tema kirkuse kiirgus ja tema olemuse kuju
ning kandes kõiksust oma väe sõnaga."
Siin loeme, et Issand kannab kõiksust oma väe sõnaga.
See on võimas!
Viimasena veel see kirjakoht, mis räägib, et usk tuleb kuuldust.
Kuulmine tuleb aga Kristuse Sõna kaudu.
Kui külvame tervenduskirjakohti oma südamesse,
võib tunduda, et esimesel korral on see ainult sõnamulin.
Aga kui külvame ja räägime, siis Sõna tekitab iseenesest usku.
Kui usk kasvab ja tõuseb iseenesest Sõna kaudu,
siis usk iseenesest toob kaasa ka vilja.
Tasub tõesti mõelda Sõna üle, uurida ja rääkida seda häälega välja,
öelda kuuldava häälega Jumala Sõnu ja need tervendavad.
See on seeme, mis läheb su südamesse
ja toob esile vilja, mis on selle Sõna kohane.
Need toovad sulle usku ja see on Jumala vägi,
mis tõesti on ravimiks kogu meie ihule.
Nüüd oleks aeg võtta seda Sõna ravimit
ja külvata seemet.
Võime teha seda samal ajal, kui sa palvetad.
Tänu, Issand, et võime seda seemet vastu võtta.
Võtta Sinu imettegevat Sõna oma ihudesse.
Tänu, Issand, et võime seda külvata oma südame heasse pinnasesse
ja see kannab kolmekümne, kuuekümne ja sajakordset vilja.
Tänu, Issand, Psalmi 103 eest,
mida me nüüd külvame oma südamesse.
Issand on sinu ja meie terevendaja. Psalm 103:3
"Tema annab andeks kõik su ülekohtu,
Tema parandab kõik su tõved."
Võid võtta selle sõnumi vastu:
Issand ise on see, kes annab kõik sinu patud andeks
ja tervendab kõik sinu haigused.
Ta on selline. Ta on Jumal, kes annab kõik meie patud andeks
ja tervendab kõik meie haigused.
Isegi, kui istuksin ja mõtiskleksin ainult selle kirjakoha üle minuti
ja naudiksin igat sõna, siis seegi teeks täiega head.
Võime ka kuulutada oma ihudele.
Tänu, et võime kuulutada endale,
et Issanda haavade kaudu oleme kõik terveks saanud.
Jeesuse haavade kaudu oleme me terveks saanud.
Tema haavade kaudu on igaüks meist terveks saanud.
Halleluuja!
Tema haavade kaudu oleme me terved.
Issand läkitab täna Sõna ja tervendab nad.
Issand läkitab Sõna ja tervendab.
Issand on Sinu ravija.
Tänu, Issand, et need sõnad on imelised ja vägevad
ja teevad seda, mille jaoks seed läkitatakse.
Need tervendavad kõiki ja teevad imesid me kõigi ihudes.
Jeesuse nimel, aamen. - Aamen.
Kui soovid toetada seda teletööd, võid helistada numbrile 900 1777
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud Jeesuse nimel, aamen.
TV7 annetustelefon: 900 1777 (7 eur') Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin